Satanovo sedlo

Satanovo sedlo (, ) je sedlo vo Vysokých Tatrách na Slovensku.

Polohopis 
Nachádza sa v rázsoche Hrebeňa bášt odbočujúcej z hlavného tatranského hrebeňa medzi vrcholmi Satan () na juhu a Diablovinou () na severe. Východné svahy spadajú do Mengusovskej doliny a západné do Mlynickej doliny. Sedlo prechádza skalným oknom vytvoreným spadnutým žulovým pilierom na úzku rozsadlinu.

Prístup pre horolezcov 
 Z Mengusovskej doliny: Od Popradského plesa po modrej  turistickej značke smerom na Hincovo pleso. Mierne sa stúpa lesom, potom trochu klesne k Hincovmu potoku a potom odbočí doľava na severozápad do Satanej dolinky pozdĺž Satanovho potoka. Nasleduje strmý výstup roklinou priamo do sedla. V zime je tu sneh do strmosti 47 stupňov, v lete dosahuje horolezecká obtiažnosť stupňa 1-2 UIAA.

Prvé známe výstupy 
Prvý evidovaný výstup vykonali turista Jan G. Pawlikowski a horský vodca Maciej Sieczka okolo roku 1880 pri svojom prvovýstupe na Satan. Takmer isto tadiaľto ale prešli už skôr hľadači kryštálov a drahých kameňov, prípadne lovci kamzíkov. Prvý zimný výstup na Satanovo sedlo patrí dvojici Oskar E. Meyer a Meyerová 28. marca 1913. 

 Z Mlynickej doliny: Zo Štrbského Plesa  po žltej  turistickej značke. Z nej sa odbočí do úzkeho žľabu a tým sa vylezie až na Satanovo sedlo. V zime je celý výstup po snehu. V lete dosahuje horolezecká obtiažnosť 1 UIAA. Výstup je možný len s horským vodcom. 

Prvý tadiaľto prešiel Ferencz Barzca 23. júla 1913.

Pozri aj 
 Zoznam sediel Vysokých Tatier

Externé odkazy 
 Satanovo sedlo vo Vysokých Tatrách - horolezecký a lyžiarsky sprievodca

Zdroj 

Sedlá Vysokých Tatier
Štrba